62021CJ0625_INF
Hotărârea Curții (Camera a noua) din 8 decembrie 2022 –GUPFINGER Einrichtungsstudio
(Cauza C-625/21) (
1
)
„Trimitere preliminară – Directiva 93/13/CEE – Clauze abuzive în contractele încheiate cu consumatorii – Reziliere nelegală a unui contract de către consumator – Clauză declarată abuzivă care determină dreptul comerciantului la repararea prejudiciului – Aplicarea dreptului intern cu caracter supletiv”
Protecția consumatorilor – Clauze abuzive în contractele încheiate cu consumatorii – Directiva 93/13 – Constatarea caracterului abuziv al unei clauze – Conținut – Jurisprudență națională care permite instanței naționale să înlocuiască o clauză abuzivă cu o dispoziție de drept național cu caracter supletiv – Continuarea existenței contractului după eliminarea clauzei abuzive – Clauză indivizibilă constând în două aspecte – Primul aspect, care poate constitui în sine o clauză abuzivă – Al doilea aspect, care conține o dispoziție de drept național cu caracter supletiv – Cerere de despăgubire formulată de un profesionist întemeiată exclusiv pe dispoziția menționată – Inadmisibilitate – Anularea clauzei, care are drept consecință eliberarea consumatorului de orice obligație de despăgubire – Lipsa incidenței
[Directiva 93/13 a Consiliului, art. 6 alin. (1) și art. 7 alin. (1)]
(a se vedea punctele 28-31 și 34-42 și dispozitivul)
Dispozitivul
Articolul 6 alineatul (1) și articolul 7 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii
trebuie interpretate în sensul că
atunci când o clauză de despăgubire dintr-un contract de vânzare a fost declarată abuzivă și, prin urmare, nulă, contractul menționat putând totuși să subziste fără această clauză, se opun ca vânzătorul profesionist care a impus acea clauză să poată pretinde, în cadrul unei acțiuni în despăgubire întemeiate exclusiv pe o dispoziție cu caracter supletiv a dreptului național al obligațiilor, repararea prejudiciului său astfel cum este prevăzută de această dispoziție, care ar fi fost aplicabilă în lipsa acelei clauze.
(
1
)	JO C 37, 24.1.2022.